BDMS เทขายหุ้น “บำรุงราษฎร์” เกลี้ยงพอร์ต มูลค่าถึง 18,613 ล้านบาท - FINNOMENA
BDMS ได้แจ้งต่อตลาดหลักทรัพย์แห่งประเทศไทย เรื่องขายหุ้นที่ถือไว้ทั้งหมดซึ่งคิดเป็นสัดส่วน 22.71% ของ บมจ. โรงพยาบาลบำรุงราษฎร์ หรือ BH มูลค่ากว่า 18,613 ล้านบาทให้กับผู้ซื้อรายหนึ่ง ซึ่งจะเป็นการทยอยขายทีละล็อต
25 พ.ย. 2563

BDMS ได้แจ้งต่อตลาดหลักทรัพย์แห่งประเทศไทย เรื่องขายหุ้นที่ถือไว้ทั้งหมดซึ่งคิดเป็นสัดส่วน 22.71% ของ บมจ. โรงพยาบาลบำรุงราษฎร์ หรือ BH มูลค่ากว่า 18,613 ล้านบาทให้กับผู้ซื้อรายหนึ่ง ซึ่งจะเป็นการทยอยขายทีละล็อต
สำหรับหุ้นล็อตแรกที่จะขายนั้นมูลค่าทั้งสิ้น 9,321.5 ล้านบาท ซึ่งจะมีการซื้อขายหุ้นบางส่วนผ่านกระดานซื้อขายหลักทรัพย์รายใหญ่ หรือ Trade Report Big Lot ในตลาดหลักทรัพย์แห่งประเทศไทย และผู้ซื้อมีความแน่นอนในเรื่องของแหล่งเงินทุนในการซื้อหุ้นครั้งนี้
ขณะที่ล็อตสุดท้ายทาง BDMS ได้คาดการณ์ว่าจะซื้อขายหุ้นสำเร็จในช่วงเดือนธันวาคม อย่างไรก็ดีในรายงานที่แจ้งนั้นได้กล่าวถึงความไม่แน่นอนของแหล่งเงินทุน ขึ้นอยู่กับการจัดหาแหล่งเงินทุนเพิ่มเติมของผู้ซื้อรายนี้
ก่อนหน้านี้นั้น BDMS เคยมีแผนที่จะซื้อกิจการโรงพยาบาลบำรุงราษฎร์ทั้งหมด ก่อนที่จะพับแผนดังกล่าวไปเนื่องจากปัญหาการแพร่ระบาดของ COVID-19 จนท้ายสุดบริษัทได้ตัดสินใจขายหุ้นทั้งหมดที่เคยลงทุนไว้ให้กับผู้ซื้อรายดังกล่าว
ที่มา : https://brandinside.asia/bdms-sell-bh-stakes-to-investor-worth-18-613-billion-baht-24-nov-2020/
แท็ก:
แชร์บทความ: